Informare situație IACRS, pneumopatii, gripă pentru perioada 24 februarie-2 martie 2025

În ultima săptămână de raportare (saptămâna 9) se menține trendul descendent ( pentru cea de-a treia săptămână consecutiv) în ceea ce privește numărul de îmbolnăviri cu afecțiuni specifice sezonului rece. Au fost înregistrate un număr de 229 de cazuri de gripă, 658 de pneumopatii și 2232 de cazuri de infecții respiratorii(IACRS). Comparativ cu aceeași perioadă a anului trecut însă, numărul îmbolnăvirilor este mult mai mare. În perioada similară din 2024 au fost raportate 30 de cazuri de gripă, 309 de pneumopatii și 1371 de cazuri de gripă.

Comparativ cu săptămâna 8 ( perioada 17-23 februarie 2025), s-a înregistrat o scădere a numarului de îmbolnăviri de gripă cu 128 de cazuri, o scădere de 349 de cazuri in ceea ce privește pneumopatiile și o reducere cu 861 de cazuri a numărului de infecții virale ale căilor respiratorii superioare (IACRS).

În săptămâna 9, pe grupe de vârstă, cele mai multe îmbolnăviri de gripă au fost înregistrate la categoriile 15-49 de ani (86 cazuri), 2-4 ani (39 cazuri) și 5-14 ani (33 cazuri). Cele mai multe cazuri de pneumopatii au fost înregistrate la persoane cu vârste cupinse între 15-49 de ani(200 cazuri) urmate de grupele de varsta de peste 65 de ani(176 cazuri) și 50-64 de ani(116 cazuri). Pe segmentul infecțiilor virale ale căilor respiratorii, cele mai multe cazuri au fost diagnosticate la persoane din categoriile de vârstă 15-49 ani (806 cazuri), 5-14 ani (492 cazuri) si 2-4 ani (358 cazuri).Din fericire în ultima săptămțnă de raportare nu au fost înregistrate decese.

Tabel situație gripă săptămâna 9

|  |  |  |  |  |  |  |  |
| --- | --- | --- | --- | --- | --- | --- | --- |
| Gripă | total | 0-1 | 2-4 | 5-14 | 15-49 | 50-64 | >65 |
| Total cazuri | 229 | 28 | 39 | 33 | 86 | 20 | 23 |
| Total internari | 63 | 15 | 10 | 5 | 11 | 8 | 14 |
| Decese | 0 | 0 | 0 | 0 | 0 | 0 | 0 |

Tabel situație pneumopatii săptămâna 9

|  |  |  |  |  |  |  |  |
| --- | --- | --- | --- | --- | --- | --- | --- |
| Pneumopatii | total | 0-1 | 2-4 | 5-14 | 15-49 | 50-64 | >65 |
| Total cazuri | 658 | 48 | 53 | 65 | 200 | 116 | 176 |
| Total internari | 197 | 32 | 8 | 10 | 30 | 36 | 810 |
| Decese | 0 | 0 | 0 | 0 | 0 | 0 | 0 |

Tabel situație IACRS

|  |  |  |  |  |  |  |  |
| --- | --- | --- | --- | --- | --- | --- | --- |
| IACRS | Total | 0-1 | 2-4 | 5-14 | 15-49 | 50-64 | >65 |
| Total cazuri | 2232 | 173 | 358 | 492 | 806 | 265 | 138 |
| Total internari | 35 | 15 | 9 | 8 | 1 | 1 | 1 |
| Decese | 0 | 0 | 0 | 0 | 0 | 0 | 0 |

De la începutul sezonului de supraveghere și până la ultima raportare, au fost înregistrate un număr de 3456 de cazuri de gripă, dintre care 264 au fost confirmate prin RT-PCR (211 cazuri virus gripal A, 53 cazuri virus gripal B), 9281 de pneumonii si 40.271 de cazuri de IACRS.

Director executiv,

Ec. Cojocaru Nicolae Horațiu

Întocmit:

Cons. princip. Ungureanu Denisa